**

**REPUBLIKA HRVATSKA**

**LIČKO-SENJSKA ŽUPANIJA**

**G R A D G O S P I Ć**

GRADONAČELNIK

KLASA: 401-01/19-01/9

URBROJ: 2125/01-02-19-02

Gospić, 9. prosinca 2019. godine

Na temelju članka 49. Statuta Grada Gospića („Službeni vjesnik Grada Gospića“ broj 7/09, 5/10, 7/10, 1/12, 2/13, 3/13-p.t., 07/15, 1/18), a u vezi sa člankom 34. Zakona o fiskalnoj odgovornosti („Narodne novine“ broj 111/18) i člankom 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj 95/19), Gradonačelnik Grada Gospića dana 9. prosinca 2019. godine donosi

**PROCEDURU**

**O BLAGAJNIČKOM POSLOVANJU**

**GRADA GOSPIĆA**

1. **OPĆE ODREDBE**

**Članak 1.**

Ovom Procedurom uređuju se pravila blagajničkog poslovanja Grada Gospića, poslovne knjige i dokumentaciju u blagajničkom poslovanju, blagajnički maksimum i ostale odredbe.

**Članak 2.**

Pojam blagajničkog poslovanja podrazumijeva:

1. uplate i isplate gotovog novca u blagajnu,
2. čuvanje i evidentiranje gotovog novca u blagajni,
3. vođenje i čuvanje prateće dokumentacije,
4. kontrola provođenja blagajničkog poslovanja.
5. **EVIDENCIJE I ISPRAVE O BLAGAJNIČKOM POSLOVANJU**

**Članak 3.**

Blagajničko poslovanje obavlja se u skladu s odredbama Zakona o fiskalnoj odgovornosti i Zakona o proračunu.

**Svaka transakcija treba biti evidentirana odgovarajućom blagajničkom ispravom.**

**Blagajničke isprave su blagajnička uplatnica, blagajnička isplatnica i blagajničko izvješće*.***

1. **NAČIN RADA BLAGAJNE**

**Članak 4.**

Za svaku pojedinačnu uplatu i isplatu novca iz blagajne izdaje se zasebna brojčano označena uplatnica, odnosno isplatnica koju potpisuje blagajnik te uplatitelj odnosno isplatitelj.

**Članak 5.**

Blagajničko izvješće se vodi elektronski, a uplatnice i isplatnice ručno.

1. **ODGOVORNOST ZA BLAGAJNIČKO POSLOVANJE**

**Članak 6.**

Poslove blagajničkog poslovanja obavlja službenik Grada Gospića koji je za to određen Pravilnikom o unutarnjem redu upravnih tijela i sistematizacijom radnih mjesta koja je njegov sastavni dio.

Gotovinska novčana sredstava koja se nalaze u blagajni moraju biti pod nadzorom, kontrolom i zaštitom blagajnika.

Blagajna mora biti zaključana i osigurana od pristupa trećih osoba. Ključ blagajne može imati samo blagajnik. Prilikom svakog napuštanja radnog mjesta blagajnik je dužan zaključati blagajnu.

**Članak 7.**

Blagajnik je odgovoran za uplate i isplate i stanje gotovine u blagajni, manjak i višak uplata i isplata, te uredno čuvanje i arhiviranje dokumentacije nastale pri obavljanju blagajničkog poslovanja.

1. **UPLATE I ISPLATE U BLAGAJNI**

**Članak 8.**

U glavnoj blagajni evidentiraju se sljedeće uplate:

-podignuta gotovina s transakcijskog računa.

U glavnoj blagajni evidentiraju se slijedeće isplate:

-dnevnice i troškovi službenih putovanja,

-isplate socijalno ugroženim osobama,

-ostale isplate koje su nastale kao rezultat redovnog poslovanja.

**Članak 9.**

Blagajnički izvještaj sa dokumentima mora biti potpisan od strane blagajnika i voditelja Odsjeka za proračun i računovodstvo.

Blagajnički izvještaj zaključuje se na kraju radnog dana, po potrebi.

**Članak 10.**

Svaki dokument u vezi s gotovinskom uplatom i isplatom mora biti numeriran i popunjen tako da isključuje mogućnost naknadnog dopisivanja.

**Članak 11.**

Na kraju svakog dana utvrđuje se stvarno stanje blagajne.

Blagajnik, odnosno zadužena osoba, obavezno vodi blagajnički izvještaj u koji unosi podatke o utvrđenom stvarnom stanju i iskazuje eventualni višak ili manjak.

Jedan primjer blagajničkog izvještaja sa svim priloženim dokumentima o uplatama i isplatama, dostavlja se u računovodstvo na knjiženje u Glavnu knjigu.

1. **BLAGAJNIČKI MAKSIMUM**

**Članak 12.**

Za potrebe redovnog poslovanja Grada Gospića utvrđuje se visina blagajničkog maksimuma u iznosu od 5.500,00 kuna.

Iznimka od odredbi stavka 1. ovog članka je podizanje gotovine za isplate ogrjeva i božićnice socijalno ugroženim osobama, a u skladu s Odlukom o socijalnoj skrbi Grada Gospića.

**VII. ZAVRŠNE ODREDBE**

**Članak 13.**

Ova Procedura stupa na snagu danom donošenja, a objavit će se na mrežnoj stranici Grada Gospića.

GRADONAČELNIK GRADA GOSPIĆA

Karlo Starčević, v.r.